Public procurement notice: Contract Award Notice
Published: 2024-02-08
Buyer: Lapin hyvinvointialue
Country: FI
Region: FI1B1
Contract type: Services
Procedure: Open procedure
CPV classification: 85150000: Medical imaging services
Estimated value: 3000000 EUR

Technical requirements: Hankinta toteutetaan avoimella menettelyllä.

Hankinnassa noudatetaan lakia julkisista hankinnoista ja käyttöoikeussopimuksista (1397/2016, hankintalaki).

Mikäli mikään saaduista tarjouksista ei vastaa tarjouspyyntöä hankintayksikön edellyttämällä tavalla taikka olosuhteet tarjouskilpailun aikana muuttuvat sellaisiksi, ettei hankintayksikkö voi hyödyntää tarjouskilpailun tuloksia, hankintayksikkö voi keskeyttää hankintamenettelyn osittain tai kokonaan.

Tilaaja voi keskeyttää hankintamenettelyn osittain tai kokonaan todellisesta ja perustellusta syystä (hankintalain 125 §).

Tarjouksen tekemisestä, esittelystä tai muusta menettelyyn osallistumisesta ei makseta tarjoajille korvausta.

Tarjousten käsittelyn menettelyvaiheet ovat seuraavat:
Hankintayksikkö

1) Avaa tarjoukset
2) Tarkastaa tarjoajan soveltuvuutta koskevat vastaukset
3) Tarkastaa tarjousten tarjouspyynnön mukaisuuden
4) Tarkastaa ja vertailee tarjoukset
5) Pyytää ja/tai tarkastaa voittajaehdokkaan soveltuvuutta koskevat selvitykset ja todistukset
6) Tekee hankintapäätöksen ja antaa päätöksen tiedoksi
7) Tekee hankintasopimuksen voittajan kanssa.

Hankintasopimus syntyy vasta kirjallisen sopimuksen allekirjoittamisella.
Hankinnan kohteena oli mammografiaseulontapalvelujen järjestäminen Lapin hyvinvointialueelle ( jatkossa "tilaaja" tai "hankintayksikkö"). 

Hankinta koski terveydenhuoltolain (1326/2010) 14 §:n ja valtioneuvoston seulonta-asetuksen (339/2011 ja 908/2018) mukaista rintasyöpää ehkäisevää seulontaa seulontaohjelman mukaisille naisikäryhmille. Palvelun käyttäjiä ovat 50–69 –vuotiaat Lapin hyvinvointialueen asukkaat, jotka kuuluvat seulontatutkimusten piiriin.  

Rintasyöpäseulontaan kutsuttavia on Lapin hyvinvointialueella vuosittain noin 11 000. Todelliset seulontapalveluun kutsuttavien määrät vuosittain selviävät poimimalla ao. ikäluokat väestörekisteristä. Lukumäärät ovat arvioita eikä hankintayksikkö siten sitoudu ostamaan Palvelutuottajalta mitään tiettyä määrää palvelua vuosittain.

Mammografiaan perustuva rintasyöpäseulontatutkimus on suoritettava kaikkien voimassa olevien viranomaismääräysten edellyttämällä tavalla ja standardoituja seulontakäytäntöjä noudattaen, ajanmukaisella digitaalisella kuvantamistekniikalla. Palveluntuotannossa on huomioitava, että toiminnan tulee täyttää säteilylain (859/2018) mukaiset vaatimukset ja sen nojalla annettujen valtioneuvoston asetuksen ionisoivasta säteilystä (1034/2018), sosiaali- ja terveysministeriön asetuksen ionisoivasta säteilystä (1044/2018) ja sosiaali- ja terveysministeriön asetuksen ionisoimattomasta säteilyn väestölle aiheuttaman altistuksen rajoittamisesta (1045/2018) mukaiset vaatimukset, mutta myös muita mahdollisia määräyksiä on noudatettava.

Rintasyöpäseulonnat tehdään Enontekiön, Inarin, Kemin, Keminmaan, Kittilän, Kolarin, Muonion, Pelkosenniemen, Pellon, Ranuan, Rovaniemen, Sallan, Savukosken, Simon, Sodankylän, Tornion, Tervolan, Utsjoen ja Ylitornion väestölle. Optiona Kemijärven tai Posion rintasyöpäseulonnat voidaan ottaa sopimuksen piiriin myöhemmin, jolloin palveluntuotanto alkaa sovitun kalenterivuoden alusta. Lapin hyvinvointialue määrittelee kuvauspaikkakunnat vuosittain ja muutoksista keskustellaan ohjausryhmässä. 

Tarjottavaan seulontaan sisältyy seuraavat toimintakokonaisuudet:

• Seulontaan kutsuttavien naisten tietojen poiminta väestörekisteristä ikäluokittain
• Henkilökohtaisen kutsukirjeen lähettäminen kirjeitse poimituille kutsuttaville
• Mahdollisuus ajan vaihtamiseen internetissä ja puhelimitse
• Mammografiatutkimus
• Kuvien tulkinta
• Varmistustutkimukset ja jatkohoitoon ohjaaminen
• Raportointi

Tarkempi kuvaus hankinnan kohteena olevasta palvelusta sitä koskevista vaatimuksista kuvattiin liitteessä Palvelukuvaus.

Palveluun kohdistetut vähimmäisvaatimukset esitettiin tarjouspyynnössä ja sen liitteissä. 

Palvelutuotanto tulee käynnistää viimeistään 1.4.2024.

Hankinnan sopimuskausi on 1.1.2024-31.12.2026 ja siihen liittyy mahdollisuus kahteen 12 kuukauden mittaiseen optiosopimuskauteen, joiden käyttöönotosta päättää tilaaja. Hankinnan arvo hankintakaudella optiosopimuskaudet mukaan luettuna on arviolta noin 3 000 000€.

Hankinta keskitetään yhdelle toimijalle koko hyvinvointialueelle ja valittu palveluntuottaja vastaa mammografiaseulontojen toteutuksesta.


Winner: Suomen Terveystalo Oy